Դեռևս 2012թ. գարնանը ֆրանսիական Mediapart պարբերականի հրապարակած փաստաթղթերում խոսվում էր Լիբիայի իշխանությունների կողմից Սարկոզիի նախագահական ընտրությունների համար 50 մլն եվրո փոխանցելու մասին: Իսկ առաջին անգամ այդ մասին 2011թ. մարտին խոսել էր մասնավորապես Մուամար Քադաֆիի որդին, ով «Եվրանյուզ» հեռուստաալիքի եթերում Ֆրանսիայի այն ժամանակվա նախագահից պահանջել է ընդունել Լիբիայի կառավարությունից ստացած ֆինանսական աջակցության փաստը: